**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. június 30-i ülésére)

**TÁRGY: A 2021/2022-ES ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA**

A nemzeti köznevelésről szóló 2011. évi CXC. törvény (továbbiakban: Nkt.) 83. § (2) bekezdés d) pontja értelmében: *„A fenntartó meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát,”*

A 2021/2022-es nevelési évben, a Mohácsi és a Thököly óvodák összevonásra kerülnek, az új Kőrisfa óvodában 6 csoportot szükséges beindítani, így a jelenleg 15 csoporttal működő Kiskőrösi Óvodák csoportjainak számát 16-ra kell bővíteni.

A Kiskőrösi Óvodákban a 2021/2022-es óvodai nevelési tanévben indítható óvodai csoportok száma a jövőben 16 csoport.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. június 22.**

 **Domonyi László s.k.,**

 **polgármester**

**HATÁROZAT - TERVEZET**

A Képviselő-testület a nemzeti köznevelésről szóló 2011. évi CXC. törvény 83. § (2) bekezdés d) pontja alapján a Kiskőrösi Óvodák 4 tagóvodájában (Kőrisfa Utcai Tagóvoda, Batthyány Utcai Tagóvoda, Erdőtelki Tagóvoda, Szücsi Tagóvoda) a 2021/2022-es óvodai nevelési évben 16 óvodai csoport indítását határozza meg.

**Határidő:** azonnal

**Felelős:** polgármester